b'\n_START_ARTICLE_\nPunanaamatimali\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan punanaamatimali on 23\xe2\x80\x9324\xc2\xa0cm. Laji on v\xc3\xa4ritykselt\xc3\xa4\xc3\xa4n p\xc3\xa4\xc3\xa4osin oliivinruskea. Naama ja siivet ovat v\xc3\xa4rilt\xc3\xa4\xc3\xa4n kirkkaan punaiset ja siiviss\xc3\xa4 on my\xc3\xb6s ruskeaa v\xc3\xa4ri\xc3\xa4, joka n\xc3\xa4kyy parhaiten linnun ollessa lennossa. Punanaamatimalin pyrst\xc3\xb6 on musta ja pyrst\xc3\xb6n reunat ovat oranssit.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nPunanaamatimalia tavataan alueelta, joka ulottuu Intiasta, Kaakkois-Aasiaan ja Kiinaan. Lajin elinymp\xc3\xa4rist\xc3\xb6\xc3\xa4 ovat subtrooppisten metsien aluskerrokset ja metsien reunamaiden tiheik\xc3\xb6t. Punanaamatimali on vuoristoinen laji ja sen elinymp\xc3\xa4rist\xc3\xb6t sijaitsevat yleens\xc3\xa4 1\xc2\xa0200\xe2\x80\x932\xc2\xa0200 metrin korkeudella merenpinnasta. Talvisin lajia tavataan my\xc3\xb6s matalammalla kasvavista metsist\xc3\xa4.\n_START_SECTION_\nElintavat\n_START_PARAGRAPH_\nPunanaamatimali on melko arka lintu ja piileskelee metsien sis\xc3\xa4osissa. Ravintonaan laji k\xc3\xa4ytt\xc3\xa4\xc3\xa4 marjoja, siemeni\xc3\xa4 sek\xc3\xa4 hy\xc3\xb6nteisi\xc3\xa4. Linnun pesim\xc3\xa4kausi kest\xc3\xa4\xc3\xa4 toukokuulta hein\xc3\xa4kuulle. Punanaamatimalit rakentavat kuppimaisen pes\xc3\xa4ns\xc3\xa4 sammalista ja ruohoista. Naaras munii kahdesta nelj\xc3\xa4\xc3\xa4n sinist\xc3\xa4 munaa.'